Β4-1462, 1468, 1473 και 1483/95

Ψήφισμα σχετικά με τις προπαρασκευαστικές εργασίες της συνεδρίασης του Ευρωπαϊκού Συμβουλίου στις 15 και 16 Δεκεμβρίου 1995 στη Μαδρίτη

Το Ευρωπαϊκό Κοινοβούλιο,

A. διαπιστώνοντας ότι η Ευρωπαϊκή Ένωση βρίσκεται σε μία καμπή της ιστορίας της, γεγονός που την υποχρεώνει να εξασφαλίσει καλύτερα την υποστήριξη των δημοσίων γνωμοδοτήσεών της, να καταστήσει αποτελεσματικότερη τη δύναμη δράσης της και να διασαφηνίσει τους στόχους της,

B. έχοντας υπόψη ότι το Ευρωπαϊκό Συμβούλιο πρέπει να δώσει σαφείς και έντονες πολιτικές ενδείξεις στους τρεις τομείς που θα προσδιορίσουν το μέλλον της Ένωσης, δηλαδή την ΟΝΕ, τη Διακυβερνητική Διάσκεψη του 1996 και τη διεύρυνση,

Το Ευρωπαϊκό Κοινοβούλιο,

1. υπενθυμίζει και επαναλαμβάνει τα ψηφίσματά του, σχετικά με μια συνεκτική στρατηγική στον τομέα της απασχόλησης για την Ευρωπαϊκή Ένωση στις 13 Ιουλίου 1995 (( ΕΕ C 249 της 25.9.1995, σ. 143)), σχετικά με την ετήσια έκθεση της Επιτροπής με θέμα «η απασχόληση στην Ευρώπη - 1995" στις 29 Νοεμβρίου 1995 (( ΣΠ της ημερομηνίας αυτής, Μέρος ΙΙ, σημείο 6)) και σχετικά με την ΟΝΕ (( ΣΠ της ημερομηνίας αυτής, Μέρος ΙΙ, σημείο 5)) στις 30 Νοεμβρίου 1995[semigr ]

2. ζητεί από το Ευρωπαϊκό Συμβούλιο να υιοθετήσει το σενάριο μετάβασης στο ενιαίο νόμισμα, να επικυρώσει χωρίς παλινδρομήσεις την ημερήσια διάταξη και το χρονοδιάγραμμα της τρίτης φάσης και να συμφωνήσει στο όνομα του ενιαίου νομίσματος δείχνοντας έτσι τον αμετάκλητο χαρακτήρα του προγράμματος[semigr ]

3. εφιστά την προσοχή του Ευρωπαϊκού Συμβουλίου στην ανάγκη να εξασφαλισθεί ότι η ΟΝΕ δεν θα υποσκάψει τη σύγκλιση και τη σταθερότητα όλης της Ευρωπαϊκής Ένωσης, απειλώντας με τον τρόπο αυτό την εσωτερική αγορά[semigr ] θεωρεί ότι ένας ενισχυμένος νομισματικός μηχανισμός μεταξύ της ΟΝΕ και των νομισμάτων των κρατών μελών που δεν συμμετέχουν σε αυτήν και ένα αποτελεσματικό μέσο αλληλεγγύης (κοινωνική και οικονομική συνοχή) μεταξύ των κρατών μελών θα πρέπει να είναι οι πυλώνες αυτής της εγγύησης[semigr ]

4. καλεί το Ευρωπαϊκό Συμβούλιο να αναγνωρίσει:

- την ανάγκη για μία ευρωπαϊκή στρατηγική απασχόλησης που θα βασίζεται σε ένα σαφές κοινωνικό όραμα: την προάσπιση και την ενίσχυση του ευρωπαϊκού κοινωνικού μοντέλου[semigr ]

- την ανάγκη να ενισχυθεί η ευρωπαϊκή διάσταση, ιδιαίτερα σε ό,τι αφορά τη διαφάνεια και την ευθύνη των αρμοδίων για τη χάραξη της πολιτικής στον τομέα της απασχόλησης[semigr ]

5. καλεί το Ευρωπαϊκό Συμβούλιο να αποφασίσει για τις βάσεις μιας ουσιαστικής θεσμικής μεταρρύθμισης επιτρέποντας συγκεκριμένα να πραγματοποιηθούν βήματα προς τα εμπρός στους τομείς της λήψης αποφάσεων και της ευρωπαϊκής ιθαγενείας[semigr ]

6. εξορκίζει τους Δεκαπέντε να καταβάλουν κάθε δυνατή προσπάθεια έτσι ώστε η Ευρωπαϊκή Ένωση να συμμετάσχει πλήρως στην ειρηνευτική διαδικασία που έχει ευτυχώς ήδη αναληφθεί στη Βόρειο Ιρλανδία, τη Βοσνία και την Μέση Ανατολή, με βάση τις προσφάτως συναφθείσες συμφωνίες μεταξύ των διαφόρων πλευρών, και να υιοθετήσει, στο πλαίσιο της Διακυβερνητικής Διάσκεψης, μια αποτελεσματικότερη κοινή εξωτερική πολιτική και πολιτική ασφαλείας προκειμένου να καταλάβει η Ευρώπη εκ νέου τη θέση που της ανήκει στη διεθνή σκηνή[semigr ]

7. υπενθυμίζει τις δεσμεύσεις που ανέλαβε το Ευρωπαϊκό Συμβούλιο του Έσσεν όσον αφορά την προενταξιακή στρατηγική[semigr ] αναμένει ως εκ τούτου μία σαφή θεώρηση όσον αφορά την υπό διεύρυνση Ένωση και τις επιπτώσεις της σε θεσμικό και οικονομικό επίπεδο, καθώς επίσης και το αίτημά του για καθολική κατάργηση των πυλώνων σε ό,τι αφορά όλως ιδιαιτέρως την κοινή εξωτερική και αμυντική πολιτική[semigr ]

8. καλεί το Ευρωπαϊκό Συμβούλιο της Μαδρίτης να εργασθεί για την αναγνώριση του ρόλου του Δικαστηρίου των Ευρωπαϊκών Κοινοτήτων στο πλαίσιο της σύμβασης EUROPOL και να εγκρίνει κοινή δράση για την καταπολέμηση του ρατσισμού και της ξενοφοβίας[semigr ]

9. αναθέτει στον Πρόεδρό του να διαβιβάσει το παρόν ψήφισμα στο Ευρωπαϊκό Συμβούλιο, την Επιτροπή και το Συμβούλιο, καθώς και στα κοινοβούλια και τις κυβερνήσεις των κρατών μελών.